emosies - Gesonde Seks Blog
Blog posts tagged in emosies
Die sielkunde agter 'n goeie blow job
Ek is nie iemand wat gewoonlik praat van 'n blow job nie. Professioneel praat ons eerder van orale seks, al is die wetenskaplike naam fellatio. En alhoewel al 3 hierdie benamings na dieselfde seksuele aktiwiteit verwys, wek dit 3 verskillende emosionele reaksies by ons op.
Blow job, is die lelikste een van die drie. Dit het dadelik 'n vuil en amper pornografiese energie wat dit opbring. Baie getroude vrouens word sommer dadelik afgesit met hierdie woord.
Orale seks, is iets wat die getroude vrou meer geniet. Dit dra darem steeds intimiteit en voel nie goedkoop nie.
Fellatio, aan die ander kant, is wat vrouens vir hulle mans sal gee, wanneer hulle self nie lus het nie, en net gou vir hulle mans wil uithelp en/of keer dat hulle nie begin rondloop nie. Fellatio is 'n werk, dit is koud en het nie baie emosies rondom dit nie. Ek doen dit met dieselfde tipe energie en lus as wat ek die huis skoonmaak, skottelgoed was en klere struik.
Elkeen van die 3 verskillende orale seksuele aktiwiteite het sy plek in 'n gesonde huwelik, wat spog met 'n vervulde sekslewe. En in opvolg artikels sal ek meer uitbrei oor die orale seks en fellatio dinamika van orale stimulasie, maar vandag wil ek met jou praat oor die sielkunde agter 'n goeie blow job.
Ons almal bestaan uit 'n "masker" en 'n "shadow". Ons masker gedeelte is die deel van ons menswees wat ons vir die wêreld wys en wie ons strewe om te wees. Dit is die volwasse en "soet" deel van wie ons is en wat gemaklik in die samelewing inpas.
Ons shadow, aan die ander kant, is wat ons oor skaam voel en met alle geweld wil wegsteek van die samelewing, uit vrees dat as enige iemand sien wat ek regtig dink of voel, sal ek verwerp en gekruisig word.
Maar maak nie saak hoe sterk jou masker is nie, jy sal nooit kan afskeid neem van jou shadow nie. Om mens te wees beteken om beide masker en shadow te wees en iewers tussen die spanning van die twee, waardigheid te vind vir ons en die mense met wie ons in kontak mee kom.
Graag wil ek nog 'n konsep aanraak. Perfekte liefde wat onvoorwaardelike aanvaarding bring. Hoe meer aanvaarding ons voel, hoe gesonder kan ons deur die lewe gaan. Hoe meer verwerping ons mee rondloop hoe meer buite beheer gaan ons gedrag raak, in 'n vorm van rebellie om die feit te protes dat ek nie goed genoeg is nie.
Alle aanvaarding en liefde is lekker, maar nie alle aanvaarding en liefde is dieselfde nie.
As jy iets goed doen, en jy ontvang aandag en liefde daarvoor, met ander woorde ons masker word geprys, voel ons natuurlik goed, maar nie regtig te veel nie, want ons verwag dit. Natuurlik kry ek prys, ek het dan iets reg gedoen.
Maar wat gebeur as jy aanvaarding en liefde ontvang wanneer jy iets verkeerd gedoen het. Met ander woorde, wanneer jou shadow gesien word en nie geoordeel en geskaam word nie. Wat beteken liefde en aanvaarding dan vir jou wanneer jy eintlik straf en oordeel verwag?
Natuurlik is daai liefde en aanvaarding baie meer intens tot wie ons is as dít want ons masker ontvang. Want nou weet ek die liefde en aanvaarding is nie gekoppel aan wat ek gedoen het nie, maar aan wie ek is, afsonderlik van my gedrag.
En dit is wanneer 'n masker 'n shadow kan aanvaar en liefhê, dat ons werklik veilig voel in ons verhoudinge en huwelik.
En orale seks is die beste om hierdie diep sielkundige boodskap aan mekaar te kommunikeer. My gesig is my masker - daarom sit ek grimering op en skeer my baard, sodat ek mooi lyk en vir die wereld. My genitalieë is my shadow, daarom steek ek dit weg, sodat ek nie verwerp word deur die wereld nie.
So wanneer ons tydens orale seks jou simboliese masker op my simboliese shadow sit, vorm daar 'n diep intieme konneksie wat elke gesonde huwelik nodig het.
En dit is wat 'n blow job is. Dit is my masker wat vir jou shadow plesier gee en aanvaar.
Daarom is blow job so bietjie vuil, lelik en goedkoop. Want dit verteenwoordig ons shadow. En as jou huweliksmaat vir jou 'n blow job kan gee, is daar 'n diep rustigheid wat gebeur in ons binneste. 'n Rustigheid dat ons okay is. Dat ons nie net masker hoef te wees nie, dat ons shadow ook 'n regmatige plek in ons holistiese menswees het.
Tagged in: blow job emosies Gesonde Huwelik intimiteit orale seks
Drie redes hoekom jou Nuwejaar resolusie nie gaan werk nie.
Wat 'n depressiewe artikel om die jaar mee te begin. Praat van piepie op 'n man se vuur. As jy nou al 'n rukkie my volg en van my boeke en show gelees en gekyk het sal jy agterkom dat my styl is nie die verdere opbou van korttermyn fantasieë en Cinderella stories nie, maar om oop oë deur die lewe te gaan, met volhoubare veranderinge.
Kom ons begin met daai woord: veranderinge. Ons almal sal wil hê ons huweliksmaat moet verander op een of ander vlak. Sommige van ons wil aan onsself ook verander. Maar verandering is moeilik, self onmoontlik.
Die rede hoekom ons nie kan verander nie, is want die huis word gebou op die fondasie. Jy kan nie aan die huis werklik verander as jy nie aandag aan die fondasie gee nie.
Daarom hou maar op om te probeer verander en fokus eerder om te GROEI.
Groei kan ons wel doen. Dit neem dalk langer, is meer emosioneel uitputtend, maar dit gee vir ons 'n langer termyn nuwe mens.
Die grootste verskil tussen verander en groei is dat mense wat wil verander, stel net belang om hulle gedrag te verander en niks anderste nie. Die manier van dink, emosionele erkenning en kinderjare se onderdrukte trauma word nie aangeraak nie.
Om werklik te verander, met ander woorde om te groei, moet jy jou denke vernuwe, jou emosies erken en absoluut jou kinderjare se trauma verwerk.
Met dit ingedagte hier is die 3 algemene foute wat ons maak wanneer ons Nuwejaarsvoornemens maak.
1) Ons maak te veel.
Om lysies op te trek is baie goed vir as jy nie iets wil vergeet tydens jou weeklikse kruideniersware inkopies nie, maar nie wanneer dit kom by self-verbetering nie. Wanneer ons aan onsself wil verander, kyk ons krities na onsself. Hierdie is baie moeilik vir die ego om te hanteer, want dit voel asof ons, onsself aanval.
En wanneer ons met 'n hele lysie van dinge vorendag kom met kritiese veranderinge, gaan die ego in 'n shut-down mode waar hy homself net wil beskerm, wat ons los met gevoelens van minderwaardigheid en selfbejammering. Wat mens nou sou laat dink dit is al hoe meer rede en motivering om dat te verander, maar dit werk teen ons, en ons sement net verder ons ongewenste gedrag verder in.
Maak dit maklik op jouself. Maak 'n lysie van net EEN ding wat jy graag in wil groei en fokus net op dit. Aanvaar die res van jou ego nes hy is, die goeie, slegte en lelike van hom. (vir nou!)
2) Ons doen dit vir verkeerde redes.
Wanneer ons aan onsself wil verander om iemand anderste gelukkig te maak, gaan dit nooit volhoubaar kan bly nie. Ons moet groei in ons menswees en in die areas wat ons ongewenste gedragspatrone toon, vir onsself.
Sodra ons verandering gekoppel is om iemand anderste se aandag, aanvaarding en liefde te ontvang, kommunikeer ons weer net een ding aan onsself: "Ek is nie goed genoeg nie."
En met hierdie boodskap gerig na ons siel toe, gaan ons sukkel om die energie te kry om ware groei te toon.
Maak 'n besluit om op hierdie een ding op jou lysie te fokus, omdat JY daarin groei wil sien. Praat dit deur vir jouself.
Hoekom wil ek hierin verander?
Hoe gaan my lewe verbeter as ek in hierdie area groei kan toon?
3) Die Wil is soos 'n spier
Die Wil van die mens kan ons beter verstaan deur om terug te kom tot die voorbeeld van die fondasie van 'n huis en die verskil tussen verander en groei.
As ek nooit aan my siel se pyn aandag gee nie, gaan ek altyd met my Wil 'n override knoppie moet druk om my gedragspatrone in 'n seker begeerbare rigting in te stuur. Die probleem egter is dat ons Wil, is soos 'n spier, in die feit dat dit moeg word.
Enige persoon wat gym toe gaan kan net vir 'n seker tyd oefen voordat sy spiere nie meer kan nie. So is dit ook so met ons gedragspatrone. As ons nooit ons kinderjare trauma verwerk nie en net fokus om te doen wat ons WIL doen om die verandering in ons met pure wilskrag te WIL, gaan dit net 'n kwessie van tyd wees voordat ons wilskrag-spier moeg is en net nie meer kan nie.
Dit gaan veroorsaak dat ons terugkeer tot ons ongewenste gedragspatrone, ten spyte van ons sterk WIL om te verander.
En al wat dit weer aan ons siel kommunikeer, is weereens dat jy nie goed genoeg is nie.
So hê 'n bietjie meer genade vir jouself in 2018 en gee tyd om ware groei in jouself raak te sien soos wat jy fokus net op een nuwejaarsvoornemens.
Tagged in: egskeiding emosies Gesonde Huwelik intimiteit Kommunikasie
selfbewus stilstuipe Kommunikasie blow job seks Die Naakte Feite religion Mentorskap e-Kursus skreeu verkrag Vadersdag scripture verse selfbeeld lae libido jaloesie Boeke rape kieswetter Porn CUM boekwinkels verslawing ouerskap Thank You Wat Adam my van Seks geleer het libido seksvoorligting theology vrese Tieners verkragting pornografie Die Stripshow produksie puberteit orale seks Gesonde Huwelik Ontbyt in die bed en Seks in die kombuis seks lus social media skei vergifnis emosies molestering premature ejakulasie egskeiding intimiteit bly kalm seksuele misdaad Congratulations Masturbasie paklase affair cheating kinders